สยามซิตี้เจาะเบี้ยพีเอ
ปีนี้ทำเบี้ย1,200ล้านบาท เน้นลูกค้ารายย่อยขอ3ปีติด1ใน5
22 เม.ย. 2560

ปีนี้ทำเบี้ย1,200ล้านบาท เน้นลูกค้ารายย่อยขอ3ปีติด1ใน5โพสต์ทูเดย์ - สยามซิตี้ วางเป้าปีนี้ 1,200 ล้าน เน้นลูกค้ารายย่อย ขายเบี้ยพีเอ หวัง 3 ปี ติด 1 ใน 5นายคมสัน ทองตัน กรรมการผู้จัดการ บริษัท สยามซิตี้ ประกันภัย เปิดเผยว่า ในปีนี้บริษัทตั้งเป้าทำเบี้ยรับรวมให้ได้ 1,200 ล้านบาท โดยเน้นให้ความสำคัญกับการทำตลาดลูกค้ารายย่อยในส่วนของประกันภัยอุบัติเหตุ (พีเอ) เป็นหลัก มีแผนขยายสัดส่วนเบี้ยประกันภัยอุบัติเหตุจาก 65% เป็น 70% ของเบี้ยรับรวมทั้งหมดของบริษัท และตั้งเป้าภายในอีก 3 ปีข้างหน้า ต้องติด 1 ใน 5 ของบริษัทประกันวินาศภัยที่มีเบี้ยประกันภัยอุบัติเหตุให้ได้อย่างไรก็ตาม ในปีที่ผ่านมาบริษัทมีเบี้ยรับรวม 1,154 ล้านบาท สูงที่สุดตั้งแต่มีการก่อตั้งบริษัทมา ซึ่งมีอัตราเติบโตขึ้นจากปี 2558 ถึง 17% สูงกว่าอัตราเติบโตของภาพรวมธุรกิจประกันวินาศภัย ส่งผลให้บริษัทยกระดับขึ้นเป็นบริษัทประกันวินาศภัยขนาดกลาง โดยในปี 2559 ติด 1 ใน 10 ของบริษัทประกันวินาศภัยที่มีเบี้ยพีเอสูงสุดนอกจากนี้ บริษัทยังคงมุ่งเน้นนวัตกรรมด้านเทคโนโลยีที่ทันสมัยอย่างต่อเนื่อง เพื่อเพิ่มประสิทธิภาพและประสิทธิผลสูงกว่าเดิม ทั้งด้านการรับประกันภัยและการให้บริการหลังการขาย ให้มีความสอดคล้องและตรงกับความต้องการของลูกค้าในยุคดิจิทัลที่ต้องการความสะดวกและรวดเร็วมากที่สุด ในอนาคตลูกค้าจะสามารถกดต่ออายุและจ่ายค่าเบี้ยประกันจากแอพพลิเคชั่นในโทรศัพท์มือถือของลูกค้าได้ รวมถึงสามารถเรียกร้องค่าสินไหมทดแทนและรับเงินคืนผ่านมือถือได้เช่นกัน“เรายังคงเน้นการขยายงานประกันภัยรายย่อยและยังคงครองแชมป์อันดับ 1 ของการประกันภัยอุบัติเหตุนักเรียน โดยบริษัทมีสัดส่วนการประกันภัยอุบัติเหตุถึง 65% ประกันภัยรถยนต์ 23% และการประกันภัยประเภทอื่นอีก 12% ของเบี้ยประกันภัยรับรวม โดยมีสินทรัพย์รวมทั้งสิ้น 1,530 ล้านบาท เป็นส่วนของผู้ถือหุ้น 448 ล้านบาท มีอัตราส่วนการดำรงเงินกองทุนตามกฎหมาย 422% ซึ่งสูงกว่าขั้นต่ำที่ต้องดำรงตามกฎหมายถึง 322%” นายคมสัน กล่าว